Bez novozaraženih u domu za stare u Petrovaradinu, jedna osoba na respiratoru - Novi Sad\n09:06:00 06.06.2020, Komentara: 0\nNovi Sad - Svih dvanaestoro novotestiranih korisnika i zaposlenih u privatnom domu za stare u Petrovaradinu su negativni – saopšteno je iz Pokrajinskog sekretarijata za socijalna pitanja. Deo zaraženih, sa lošijom kliničkom slikom, smešten je na Infektivnoj klinici Kliničkog centra Vojvodine, a deo njih je u karantinu u zgradi doma, koji je pretvoren u privremenu bolnicu. Gradonačelnik Novog Sada Miloš Vučević kaže da je situacija pod kontrolom i da grad sada ne može biti stavljen u karantin.\nDvadeset dva korisnika i šestoro zaposlenih privatne gerontološke ustanove „Mass Green House“ zaraženo je virusom covid-19, dok su testovi preostalih 12 osoba negativni.\nOd 37 pacijenata koji su hospitalizovani na Infektivnoj klinici Kliničkog centra Vojvodine osmoro je iz privatnog doma za stara lica u Petrovaradinu. Među njima je i 69-ogodišnji muškarac, koji je nakon kraćeg lečenja na Institutu za plućne bolesti u Sremskoj Kamenici hitno prebačen u Klinički centar, a prema poslednjim informacijama, on se nalazi na respiratoru i u kritičnom je stanju.\nTaj privatan dom obišao je pokrajinski sekretar za socijalna pitanja, Predrag Vuletić, koji je za RTV izjavio da sve ukazuje na to da je infekcija u taj objekat ušla sa nekim od zaposlenih.\n- Ne možemo da kažemo u ovom trenutku da je bilo većih propusta. To je jedan dobar dom, licenciran 2019. godine, svi kriterijumi ispunjeni i čekamo poslednje nalaze epidemiološke službe - rekao je Vuletić.\nNakon detaljne inspekcije, biće poznate sve okolnosti koje su dovele do ovog, kako je naveo izolovanog slučaja, koji se, kako je zaključio, neće odraziti na stabilnu epidemiološku situaciju u Novom Sadu.\nGradonačelnik Miloš Vučević izjavio je za RTV da su krizni štabovi sve vreme upozoravali na moguću pojavu lokalnih žarišta i da se trenutno to dešava, te da je situacija pod kontrolom. On je istakao da su se Novosađani sve vreme trajanja epidemije ponašali odgovorno, te da „zbog izolovanog slučaja u Petrovaradinu ne možemo sada da grad od 400.000 stavimo u karantin“, jer „život mora teče“.\n- Deset pacijenata je hospitalizovano na Klinici za infektivne bolesti KCV. Jedan od pacijenata je na respiratoru, ostali nemaju težu kliničku sliku - istakao je Vučević gostujući u emisiji „Grad i mi“. On je dodao da su ostali pacijenti smešteni u pomenutom domu za stara lica u Petrovaradinu, koji je pretvoren u privremenu kovid bolnicu, pod nadzorom Klinike za infektivne bolesti KCV.\nVučević je rekao i da nema informaciju da se zaraza koronavirusom raširila i među zaposlenima u Naftnoj industriji Srbiji, ali da i sam može da primeti da se ova vest širi gradom.


Prodaja kovid vakcina AstraZeneke iznosila lani 3,9 mlrd $\nTanjug 10. februara 2022. 11:28\nLONDON – Vakcina protiv kovida-19 bila je drugi najprodavaniji proizvod AstraZeneke prošle godine, sa iznosom od 3,9 milijardi dolara, posle leka protiv raka pluća Tagriso, koji je doneo prihod od preko 5,0 milijardi dolara, objavila je danas anglo-švedska farmaceutska kompanija.\nAstraZeneka predviđa veći prihod od prodaje za 2022, a podigla je i svoju godišnju dividendu prvi put u poslednjih 10 godina, pošto je njen profit u četvrtom kvartalu 2021. nadmašio očekivanja, ali je upozorila da će rast prodaje njenih proizvoda protiv kovida-19 opasti, prenosi Rojters.\nPrihodi AstraZeneke su u poslednjem lanjskom tromesečju uzleteli za 63 procenta na 12,01 milijardu dolara, po fiksnom kursu dolara, naspram očekivinaih 10,79 milijardi dolara, koliko su predviđali analitičari.\nPrema saopštenju kompanije, očekuje se da će prodaja vakcine protiv kovida ove godine pasti između najnižeg i srednjeg nivoa u rasponu koji ide do 20 procenata, i da će bruto profitna marža od tog proizvoda biti ispod proseka kompanije.\nOčekivani pad prodaje korona vakcine će verovatno biti tek delimično nadoknađen rastom prodaje leka za antitela, Evušeld, dodaje se u saopštenju.\nUkupna prodaja svih proizvoda AstraZeneke skočila je prošle godine za 38 posto na 37,42 milijarde dolara, obračunato po fiksnom kursu.\nZa 2022. godinu, analitičari trenutno prognoziraju zaradu po akciji od 6,68 dolara i prodaju od 42,73 milijarde dolara, prema anketi Refinitiva.\nAkcije AstraZeneke, listirane na Londonskoj berzi, porasle su danas za oko 4,0 odsto na trgovanju do 9:00 časova po srednjoevropskom vremenu.\nIz kompanije su poručili da će zemljama sa niskim prihodima nastaviti da isporučuju korona vakcinu na neprofitnoj osnovi, i da su formrali posebnu organizacionu jedinicu čija će aktivnost biti fokusirana na napore za borbru protiv korona virusa i drugih respiratornih infekcija.\nOva kompanija, koju analitičari vide kao jednog od najbrže rastućih velikih proizvođača lekova, uglavnom zahvaljujući novim terapijama protiv raka, takođe je saopštila da će povećati godišnju dividendu za 10 centi na 2,90 dolara, prvi put u deceniji.


Predsednik Donald Tramp optužio je u utorak Gugl da krije "fer izveštaje" medija o njemu i najavio da će se pozabaviti tom situacijom, ali nije pružio nikakve dokaze niti detalje o mogućoj akciji protiv internet giganta.\nMeđutim, kompanija je demantovala da ima političke pristrasnosti u njenom pretraživaču.\nReč je o najnovijem Trampovom napadu na veliku tehnološku kompaniju, posle serije tvitova u kojima je optužio Amazon da nanosi štetu malim preduzećima i da profitira od povoljnog ugovora sa Poštanskom službom.\nPredsednik je na Tviteru ustvrdio da pretraga "vesti o Trampu" na Guglu pokazuje samo, kako je naveo, izveštaje lažnih medija.\nUz ocenu da je sve namešteno, Tramp je optužio Gugl za "opasnu akciju" koja promoviše glavne medije kao što je CNN, a potiskuje konzervativne političke stavove.\nGugl je u saopštenju naveo da se njegov pretraživač "ne koristi za političku agendu i da rezultati nisu namešteni da budu pristrasni u pogledu bilo koje političke ideologije".\n"Konstanstno poboljšavamo pretraživač i nikada ne rangiramo rezultate da bi uticali na političko mišljenje. Cilj pretrage je da se daju najrelevantniji odgovori za nekoliko sekundi", saopštila je kompanija.\nTrampov ekonomski savetnik Leri Kadlou je posle predsednikovih tvitova rekao da Bela kuća "razmatra" Gugl, ali nije pružio više detalja.\nIako je tačna nauka iza Guglove pretrage na internetu tajna, osnovni principi su poznati - rezultati se generišu na osnovu niza faktora koji se mere algoritmima kompanije. Među njima su utvrđivanje relevantnosti vebsajta, brojanjem linkova za stranicu, kao i istorija pretraživanja određenog korisnika.


Keri i diplomate traže pomoć za opoziciju u Alepu\nAlepo, 9. decembar 2016.\nAmerički državni sekretar Džon Keri i diplomate vodećih zemalja zatražili su danas bezbedan prelazak civila u Siriji i poštovanje opozicije u toj zemlji, dok se snage sirijske vlade približavaju pobedi nad pobunjenicima u Alepu.\nKeri je ocenio da se rat u Siriji neće završiti čak i ako snage sirijskog predsednika Bašara Asada osvoje Alepo jer, kako je naveo, nisu rešeni osnovni uzroci.\nDržavni sekretar SAD, evropske i arapske diplomate, kao i sirijski opozicioni lideri pozvali su danas na sastanku u Parizu na prekid vatre i pripremu za plan posle borbe.\nOni su se složili da je potrebne garancije da će civili dobiti preko potrebnu hranu i lekarsku pomoć posle intenzivnog bombardovanja, kao i uveravanje da članovi opozicije neće biti pogubljeni ili zlostavljani, rekao je šef francuske diplomatije Žan-Mark Ero.\nKako navodi agencija AP, takve garancije zavise od Asadove vlade i Rusije.\nAmerički i ruski vojni stručnjaci i diplomate razgovaraće kasnije danas na sastanku o detaljima izlaska pobunjenika iz istočnog dela Alepa.\nKeri je rekao da "ulaže nade" u razgovore u Ženevi, koje je nazvao "najtežom vrstom diplomatije".\nAmerički državni sekretar i ministar spoljnih poslova Francuske takodje su zatražili da se ponovo uspostave pregovori Asada i onih koji se protive njemu kao političaru.\nRusija ističe da je već omogućila civilima da izadju iz grada. Portparol ruskog Ministarstva odbrane Igor Konašenkov je rekao da je ruska vojska obustavila ofanzivu da bi omogućila evakuaciju civila.


Putin: Rusija ne šalje vojnike van svojih granica, dok vi... - Sputnjik Srbija\n13:32 31 Maj 2020\nPutin: Rusija ne šalje vojnike van svojih granica, dok vi...\n16:15 22.08.2018 (osveženo 16:41 22.08.2018) Preuzmite kraći link\nRusija i Finska su izrazile obostranu zainteresovanost za jačanje bezbednosti na severu Evrope, saopštio je predsednik Rusije Vladimir Putin na sastanku sa predsednikom Finske Saulom Ninisteom u Moskvi.\nPutin: Rusija spremna da učestvuje na samitu Arktičkog saveta\n„Izražena je obostrana zainteresovanost za saradnju na jačanju stabilnosti i bezbednosti na severu Evrope“, rekao je Putin.\n„Rusija je podržala predlog predsednika Finske o povećanju nivoa bezbednosti tokom letova iznad Baltika“, naglasio je ruski lider.\nOn je dodao da je Rusija spremna da razgovara sa NATO-om o letovima vojnih aviona, ali Alijansa to odbija.\n„To je nekonstruktivni stav koji će se, nadamo se, promeniti“, dodao je ruski lider.\nPutin je tokom sastanka podsetio finskog kolegu da Rusija ne šalje svoje vojne kontingente van svojih granica, ka državama NATO-a, dok se sa druge strane infrastruktura Alijanse pomera prema ruskim granicama.\nOn je istakao da Moskva mora da reaguje na pojavu elemenata NATO-a kod ruskih granica jačanjem sopstvene infrastrukture.\nKomentarišući situaciju u vezi sa izgradnjom „Severnog toka 2“, ruski predsednik je rekao da je taj projekat potreban Evropi, jer su zahtevi za gasom na starom kontinentu sve veći.\n„Sopstveni resursi u evropskim zemljama, Norveškoj, Velikoj Britaniji i drugim zemljama se iscrpljuju. To je prosto činjenica“, naveo je ruski lider.\nOn je dodao da je Rusija najoptimalniji isporučilac gasa za evropsku ekonomiju, uzimajući u obzir obim i rastojanje.\nPutin rasskazal vsю pravdu o glavnыh geroяh nedavneй svadьbы, kotoruю on posetil v Avstrii pic.twitter.com/R6xFzRDa6s\n— Kremlevskiй pul RIA (@Kremlinpool_RIA) August 22, 2018\nPutin je tokom razgovora zahvalio finskom kolegi na organizaciji rusko-američkog samita u Helsinkiju koji je on nazvao korisnim. On je nazvao nove američke sankcije Rusiji kontraproduktivnim i besmislenim.\nPredsednici Rusije i Finske su razgovarali i o rešavanju krize u Siriji i na istoku Ukrajine.


Zaustavljeno isticanje gasa iz NIS-ove bušotine - Ekologija e-magazin : Ekologija e-magazin\nU noći između 24. i 25. oktobra 2014. godine na bušotini „Naftne industrije Srbije“ u Pogonu severni Banat u Kikindi dogodila se eksplozija gasa na bušotini KP-39. Do eksplozije je došlo prilikom redovnog održavanja ove bušotine, a osim gasa iz eruptivnog mlaza izbijali su voda i pesak.\nRukovodilac sektora za vanredne situacije opštine Kikinda gospodin Dragan Berić izjavio je u intervjuu za „Kurir“ da su na teren odmah izašle specijalizovane jedinice NIS-a, kao i vatrogasno-spasilačke jedinice. On je naglasio da nema povređenih, kao ni opasnosti po životnu sredinu.\nDo eksplozije gasa došlo je zbog kvara na opremi koja je u fazi remonta, saopšteno je iz „Naftne industrije Srbije“, a obavešten je i republički inspektor za zaštitu životne sredine.\nInače, jedan od poslednjih incidenata curenja gasa dogodio se tokom prošle godine u istoj opštini i to zbog kvara na ventilu. Tada je gas isticao trinaest sati, nije bilo povređenih kao ni posledica po životnu sredinu.\nNext post Buldožeri “čiste“ nacionalne parkove\nPrevious post Šumokradice pustoše na jugu Srbije


Grb države Srbije će se prelepljivati grbom republike Kosovo - Specijal Info\nGrb države Srbije će se prelepljivati grbom republike Kosovo\nby Specijal Info September 30, 2021, 2:51 pm 55 Views\nKompromisni predlog Evropske Unije, koji je predsednik Srbije Aleksandar Vučić jutros prihvatio, nije ništa drugo nego priznanje postojanja države Kosovo.\nGrađani Srbije, koji budu išli na Kosovo, moraće da zvanični grb države Srbije, prelepe grbom republike Kosovo. Više je nego jasno da se ovo kosi sa Ustavom Republike Srbije, po kome je Kosovo sastavni i neotuđivi deo Srbije.\nNe moramo da vam govorimo da se prihvatanjem ovog antiustavnog predloga od strane EU, sem priznanja postojanja države Kosovo i ponižavaju država Srbija i njeni građani. Nijedna ozbiljna i suverena država ne bi pristala na to, da se njen državni grb pri ulasku u drugu zemlju prelepljuje grbom druge države, a ako na sve ovo dodamo i činjenicu da Kosovo nije druga država, već okupirani deo Srbije, onda je poniženje još i veće.\nSada je više nego jasno, da je sve ono što se dešavalo u poslednjih nekoliko dana na Kosovu, ništa drugo do dobro izrežirana predstava, a krajnji cilj te predstave je da Kosovo bude još jedan korak bliže nezavisnosti, a da Srbija ponovo bude ponižena i bačena na kolena.\nPrevious article Šta su Vučić i žandarmerija hteli da poruče građanima sa vežbom u kojoj oklopno vozilo udara u bager\nNext article Šiptari se osilili, sada sem priznanja Kosova, traže da priznamo genocid u BiH i na Kosovu\nŠiptari se osilili, sada sem priznanja Kosova, traže da priznamo genocid u BiH i na Kosovu


Kolekcija patika Air Force 1, nastala u saradnji između Virdžila Abloa, brendova Nike i Louis Vuitton naći će se na aukciji Sotheby’s. Nadmetanje će se održati od 26. januara do 8. februara.\nDana 28. novembra 2021. godine, u 40. godini, preminuo je Virdžil Ablo, osnivač brenda Off-White i kreativni direktor Louis Vuitton modne kuće. A sada, samo nekoliko meseci kasnije, patike Air Force 1, koje je dizajnirao Ablo kao deo saradnje Louis Vuitton i brenda Nike za mušku kolekciju Louis Vuitton proleće/leto 2022, biće na aukciji Sotheby's.\nPripreme za aukciju i prateći događaji počele su i pre smrti dizajnera. Aukcija će se trajati od 26. januara do 8. februara u saradnji sa porodicom preminulog dizajnera.\nNa aukciji će biti predstavljeno ukupno 200 pari kultnih patika. Svaki par će se prodavati u narandžastoj kožnoj futroli sa monogramom Taurillon sa potpisom Louis Vuittona (ekskluzivno za ovu aukciju), koja je takođe bila predstavljena u kolekciji.\nNadmetanje će biti otvoreno 26. januara 2022. godine, a predaukcijska izložba biće održana u Njujorku od 19. januara do 8. februara. Dobit od aukcije ići će Abloovom fondu za postmoderne stipendije, koji podržava talentovane crne studente.


Ministarstvo zdravstva Kantona Sarajevo izdvojilo 44.960 KM za projekte sedam neprofitnih organizacija i udruženja | Vlada Kantona Sarajevo\nMinistarstvo zdravstva Kantona Sarajevo izdvojilo 44.960 KM za projekte sedam neprofitnih organizacija i udruženja\nPredstavnici sedam neprofitnih organizacija i udruženja iz oblasti zdravstva potpisali su danas ugovore za finansiranje ili sufinansiranje odabranih programa i projekata sa ministricom zdravstva KS Zilhom Ademaj. Za njihovu realizaciju izdvojeno je 44.960 KM.\n“Resorno ministarstvo je raspisalo javni poziv početkom juna za projekte i programe koje rade udruženja. Prijavilo ih se 14, od kojih je sedam svoje programe i projekte dostavilo u zadatom roku i sa kompletnom dokumentacijom”, pojasnila je ministrica Ademaj te dodala kako se svi oni odnose na zdravstvenu zaštitu, prevenciju bolesti i promociju zdravlja.\nPo njenim riječima, sva udruženja se bave vrlo korisnim aktivnostima, ali zbog nemogućnosti da finansiraju, ipak nastoje odabrati one koji se bave najčešće prevencijom bolesti, jer je upravo ona vrlo značajna karika u sistemu zdravstvene zaštite.\n“Naše udruženje dobilo je finansijska sredstva za projekt kojim će se osigurati fizikalne terapije i vježbe članovima udruženja u njihovom domu. To je za nas vrlo bitno jer naši stariji članovi u posljednje vrijeme ne mogu ostvariti pravo na banjsko liječenje preko Zavoda zdravstvenog osiguranja”, rekao je Nevenko Novotni, predsjednik Udruženja oboljelih od dječije cerebralne paralize Kantona Sarajevo.\nI predstavnik Dijabetološkog udruženja FBiH je naveo kako je planirano da se dobijena sredstva, između ostalog, iskoriste za obilježavanje Svjetskog dana borbe protiv dijabetesa i podizanja svijesti oboljelih od ove bolesti ali i svih drugih kako bi se unaprijedilo njeno preveniranje.\nTog 14. novembra planirano je da se na trgu ispred BBI centra održi centralna manifestacija na kojoj će građani moći besplatno izmjeriti šećer, indeks tjelesne mase, te utvrditi riziko faktor za oboljenje od dijabetesa.\nPored ova dva udruženja, ugovore su potpisali i predstavnici Udruženja život s downovim sindromom, Udruženja za podršku osobama s intelektualnim teškoćama na području KS “Oaza”, Sportskog udruženja osoba sa dijabetesom “DIABiH”, Caritasa i Udruženja dijabetičara djece i omladine KS.


Majkl Polt: Odluka predsednika SAD zasnovana isključivo na ekonomskim razlozima\nAmerički ambasador u Beogradu Majkl Polt izjavio je da je odluka predsednika Sjedinjenih Američkih Država Džordža Buša o dodeljivanju trgovinskih preferencijala Srbiji i Crnoj Gori zasnovana isključivo na ekonomskim razlozima. Sjedinjene Države su to učinile kako bi pomogle narodu Srbije u poboljšanju celokupne ekonomske situacije i prosperiteta u zemlji, rekao je ambasador Polt i dodao da će najviše koristi od ove odluke imati proizvođači voća i povrća, proizvođači bakra, sirovina i polufabrikata. Poslovna zajednica i zvaničnici vlasti u Srbiji odmah su pozdravili ovu odluku kao veoma važnu za ekonomsku budućnost zemlje.\nPredsednik državne zajednice Svetozar Marović uputio je pismo zahvalnosti američkom predsedniku Džordžu Bušu povodom dodeljivanja trgovinskih preferencijala Srbiji i Crnoj Gorijer se time stvaraju pretpostavke za značajno unapređenje trgovinske saradnje dve zemlje.\nPredsednik Srbije Boris Tadić ocenio je da dobijanje preferencijala ima veliki ekonomski i politički značaj za Srbiju, a srpski premijer Vojislav Koštunica smatra da će ta odluka značajno doprineti ukupnom jačanju domaće ekonomije.\nMinistar privrede Predrag Bubalo izjavio je da vraćanje preferencijala Srbiji ima i simboličko značenje, jer je tako uklonjena i poslednji deo embarga koji je Srbiji uveden u vreme režima Slobodana Miloševića i da ona predstavlja možda najznačajniji dan za vladu premijera Koštunice jer se daje prohodnost za jednu ogromnu listu od 4.600 proizvoda a lista je veoma važna jer najveći izvoz koji smo imali u Sjedinjene Američke Države bile su upravo robe sa te liste, rekao je ministar Bubalo.\nOd zainteresovanih firmi prva je ragovala pirotska fabrika guma "Tigar" čiji je jedan od menadžera Đorđe Džunić pozdravio dodelu američku odluku o dodeli trgovinskih povlastica i najavio povratak te kompanije na američko tržište gde je do uvođenja sankcija pre 13 godina zarađivala desetine miliona dolara godišnje.


Za razvoj proizvoda koji biljke štiti od štetnog sunčevog zračenja - od ideje do prezentacije - dobili su visoke ocene žirija, a mentorka Šumadinka Milenković, inače profesorka ekonomske grupe predmeta i razredni starešina pomenutog odeljenja budućih farmaceutskih tehničara, kaže da su u nadmetanju učestvovale učeničke kompanije iz čitave Srbije, koje su već pobeđivale na regionalnim takmičenjima.\n- Naš Đorđe Mošorinac bavi se istraživanjem i pre dve godine je osvojio prvo mesto na Republičkoj smotri istraživačkih radova učenika srednjih škola. Otkrio je kako zaštititi biljke od štetnog UV zračenja, pa smo svi zajedno nastavili tim tragom i đaci su uspeli da naprave preparat koji orhidejama i japanskim ljubičicama, na primer, omogućava da opstanu i na suncu, koje inače teško podnose. Za sada je ovaj proizvod namenjen samo sobnom bilju, ali već pripremamo recepturu i za primenu u staklenicima i plastenicima, odnosno u cvećarstvu - objašnjava mentorka.\nInače, baš kao iskusni preduzetnici, četvoro "zaposlenih" učenika u kompaniji "Blumfiks" sačinilo je biznis-plan, obavilo analizu tržišta, projektovalo troškove, osmislilo marketing... sve od osnivanja firme lane u septembru.\nPROFESORKA Milenković naglašava da je Tehnološka škola već 18 godina u programu učeničkog preduzetništva, a počeli su da se takmiče 2006, po programu organizacije iz Norveške. Sada, zapažene rezultate postižu pod okriljem projekta "Dostignuća mladih u Srbiji", koji srednjoškolcima omogućava sticanje znanja o tržišnoj ekonomiji i preduzetništvu. Inače, školu je na Nacionalnom takmičenju predstavljala i učenička kompanija "Šaga san", iz koje je potekao prirodni melem za ublažavanje opekotine na koži od sunca. Ovu "firmu" čine učenici drugog razreda, kojima tek sledi put ka vrhu, ali su već sada uspeli da izbore plasman u finale...\nU PETAK NOVA SEDNICA SO PARAĆIN: Odbornici o radu opštinskih javnih preduzeća\nSVEGA OSAM KOVID-PREGLEDA JUČE U PARAĆINU: Tokom vikenda potvrđeno još šest slučajeva infekcije\n23. 05. 2022. u 13:38\ntakmičenje Paraćin Paraćin vesti dostignuća mladih Dostignuća mladih u Srbiji\nLETNJI RED VOŽNJE: Od danas u gradskom i prigradskom prevozu u Novom Sadu\nAUTOBUSI JGSP „Novi Sad“ od danas u gradskom i prigradskom prevozu saobraćaju po letnjem redu vožnje.\n27. 06. 2022. u 09:16\nTAKMIČENJE U KUVANJU GULAŠA: U utorak "Gulašijada" u Sibnici\nU UTORAK, 28. juna, na platou ispred Doma kulture u Sibnici kod Žabara, održaće se takmičenje u kuvanju gulaša.\n27. 06. 2022. u 09:13\nAKCIJA U POŽAREVCU: Danas akcija davanja krvi\nCRVENI krst u Požarevcu danas organizuje još jednu akciju davanja krvi u okviru letnje kampanje, u saradnji sa republičkim Institutom za transfuziju.\n27. 06. 2022. u 09:07\nZA IVANA DAVIDOVIĆA: Na novosadskom Štrandu akcija "Humanitarni ponedeljak"\nDANAŠNJA akcija „Humanitarni ponedeljak" na novosadskom Štrandu namenjena je Ivanu Davidoviću, dečaku koji boluje od autizma i neophodne su mu terapije.\n27. 06. 2022. u 09:01\n40 EKSKLUZIVNO! "NOVOSTI" NA NOVOM AERODROMU U SRBIJI: Pogledajte kako izgleda iz vazduha (FOTO/VIDEO)


Otvaranje izložbe PROSTORI PRIVIDA Miljana Stevanovića - MediaSfera\nU Likovnoj galeriji Kolarčeve zadužbine u utorak, 18. januara, u 19 časova je otvaranje izložbe Miljana Stevanovića pod nazivom „Prostori privida“.\nRadovi predstavljeni na izložbi „Prostori privida“ redefinišu sam medij slike, krećući se od klasične, štafelajne slike do digitalne, ekranske slike posredovane metodom proširene stvarnosti.\nMaterijalnost slika i crteža je postignuta pažljivim uobličavanjem svakog sloja. Mrežasta struktura, sazdana iz brojnih poteza koji se ukrštaju, omogućila je transparentnost slojeva radova pri čemu se pozadinski planovi uzdižu u ravni prvih planova. Kompozicije radova, bez klasičnog središta na koje bi se pogled fokusirao, stvaraju utisak prostiranja površine radova i van njihovih okvira.\nNecentralizovanom upotrebom bojenih oblika i akcenata narušeno je težite radova sa namerom da se u prostorima virtuelne realnosti upotpuni i uravnoteži njihova kompozicija. Dvojaka uloga predstavljenih oblika i akcentata, pored toga što predstavljaju apstrahovane elemente iz okruženja, služe i kao kôd/šara za projektovanje virtuelnih prostora. Medijski identitet slikarstva, kao površinskog dejstva slike na platnu, dopunjen je boravkom u slikarksim prostorima simulirane virtuele realnosti u realnom vremenu. Pomoću VR naočara i aplikacije AR-gardens postignuto je kompletno sjedinjavanje posmatrača sa slikom, obuhvatajući njegovo celokupno vidno polje. Savremeni tretman i doživljaj medija nam omogućava da obrazujemo slike po sopstvenom nahođenju, koje možemo stalno da menjamo i iznova da otkrivamo.\nNa otvaranju je obavezno pridržavanje svih epidemioloških mera i nošenje zaštitnih maski.\nTagoviizloža Likovna galerija Kolarčeve zadužbine Miljan Stevanović Prostor privida


Novi Sad: Povređeni u sudaru vozova pušteni na kućno lečenje\n► Novi Sad: Povređeni u sudaru vozova pušteni na kućno lečenje\n12.01.2017 Novi Sad\nKako je za Betu potvrđeno danas u Kliničkom centru Vojvodine, svim povređenima je ukazana lekarska pomoć, nakon čega su otpušteni.\nMeđu povređenima je bilo i dece, a kako je za Betu potvrdio portparol Dečje bolnice u Novom Sadu Dušan Vuković, svih petoro je zadobilo lakše povrede, obrađeni su i još su tokom noći pušteni kućama.\nU sudaru su učestvovali putnički voz iz Novog Sada za Sombor preko Vrbasa i Kule, i teretni voz koji se nalazio u naselju Sajlovo, a mašinovođa nije povređen.\nTroje povređeno u udesu na Novom Beogradu\nTri muškarca povređena su jutros u udesu na raskrsnici novobeogradskih ulica Jurija Gagarina i Omladinskih brigada, a jedan od njih je prevezen u reanimaciju u Urgentni centar, rečeno je jutros...\nOtvorena nova zgrada Hitne pomoći u Novom Sadu\nNovi objekat Zavoda za hitnu medicinsku pomoć, vredan 410 miliona dinara, otvoren je danas u Novom Sadu, a njegovu izgradnju zajednički su finansirali Pokrajinska vlada i Grad Novi Sad.\nDve osobe povređene u saobraćajnoj nezgodi kod beogradskog buvljaka\nU Beogradu se rano jutros dogodila saobraćajna nezgoda na Novom Beogradu u kojoj su povređene dve osobe, rečeno je agenciji Beta u gradskoj službi Hitne pomoći.\nTaksista koji je vozilom udario pešake u Moskvi rekao da je zaspao za volanom\nTaksi je uleteo među pešake u centru Moskve kod Crvenog trga i povredio nekoliko jer je vozač zaspao za volanom, saopštila je danas moskovska policija.


Nišlije protestovale zbog bahatih vozača | Novine Toronto\nNekoliko hiljada građana Niša protestovalo je na mestu gde je u ponedeljak, 4. januara, automobil usmrtio pešake Andreja Pekljušaja (12) i Dejana Ilića (48).\nU pozivu za protest, podeljenom preko društvenih mreža, bilo je rečeno da se okupljanje tiče svih građana jer "već danas na nekom trotoaru može da bude pokošen neko od nas ili nama bliska osoba".\nZorica Petrović, tetka poginulog Andreja Prekljušaja, takođe re rekla da mora hitno da se stane na put selektivnom kažnjavanju i "maminim i tatinim sinovima".\n"Mora da se promeni zakon i da se za brzu vožnju određuju zatvorske kazne, pa da vidimo ko će sledeći put da prekorači brzinu, ali da se ne kažnjavaju ljudi selektivno. Vozač 'audija' (koji je na trotoaru u Nišu ubio dvojicu) će sigurno sledećeg leta da se kupa na bazenu sa 'nanogicom' ", očekuje Petrović.\nOna je zatražila smenjivanje načelnika Policije i njegovih saradnika jer, kako je kazala, "ne rade svoj posao i ne štite građane".


Cvijanović: Poštovati svaku žrtvu datu za Srpsku :: Semberija INFO ::\nCvijanović: Poštovati svaku žrtvu datu za Srpsku\nФото - Глас Српске\nBANjALUKA - Predsjednik Republike Srpske Željka Cvijanović rekla je danas da treba poštovati svaku žrtvu datu za Srpsku i izrazila uvjerenje da će Republika Srpska svake godine biti sve jača i razvijenija jer je pokazala kapacitet institucija boreći se sa raznim problemima.\n“Sloboda je stvarana mukotrpno uz mnogo ljudskih žrtava, ljudi su ostali bez dijelova tijela, a materijalna razaranja su ogromna”, rekla je Cvijanovićeva novinarima nakon što je, povodom obilježavanja Dana Republike, u ime institucija Srpske, položila vijenac na spomenik poginulim borcima Vojske Republike Srpske na banjalučkom Groblju Sveti Pantelija.\nPredsjednik Republike Srpske danas je, povodom 9. januara - Dana Republike, položila vijence na Spomen-kosturnicu na Gradskom groblju u Banjaluci, te na grobnicu 12 banjalučkih beba.\nCvijeće na Spomen-kosturnicu položili su izaslanik srpskog člana i predsjedavajućeg Predsjedništva BiH Radovan Kovačević, delegacije Vlade i Narodne skupštine Republike Srpske, predstavnici Srpske u zajedničkim institucijama BiH, Ministarstva odbrane i Oružanih snaga BiH, Republičke organizacije porodica zarobljenih i poginulih boraca i nestalih civila i ostalih nevladinih organizacija i udruženja proisteklih iz odbrambeno-otadžbinskog rata.\nCvijanović je istakla da Republika Srpska danas živi u slobodi, razvija se, suočava se sa različitim izazovima, ali ih i prevazilazi.\n“To nas ne smije odmaći ni na koji način od onoga što su prave vrijednosti i kada je riječ o stvaranju Republike Srpske, ali i kada je riječ o njenom razvojnom putu”, rekla je Cvijanovićeva.\n“Pokazali smo kapacitet institucija Republike Srpske boreći se sa raznim problemima - političkim pritiscima, ekonomskim nedaćama, te epidemijom virusa korona, savladavajući te prepreke i uspostavljajući sve čvršću vezu naših institucija i građana”, naglasila je Cvijanovićeva.


13.09.2021 u 11:21\nSumnja se da je više od 300.000 ljudi prekršilo karantin\nLONDON - Skoro trećina putnika koji dolaze u Englesku i Severnu Irsku možda je prekršilo pravila o karantinu. Više od 300.000 slučajeva je prosleđeno istražiteljima u periodu između marta i maja. Vlada nije mogla da kaže koliko je ljudi od ove brojke zaista prekršilo pravila. Ministarstvo policije navelo je da planira da poseti domove svih putnika za koje sumnja da ne poštuju pravila o karantinu. Visoki član laburista Nik Tomas-Simonds izjavio je da ove brojke „potvrđuju najgore strahove” o vladinoj „labavoj graničnoj politici”. On je optužio ministarstvo policije za „grubo zanemarivanje”. Od 17. marta do 31. maja, više od milion ljudi je stiglo u Englesku i Severnu Irsku iz zemalja koje su u takozvanoj narandžastoj zoni. Brojke za ovaj period, do kojih je došla Agencija za\n12.09.2021 u 14:53\nLONDON - Planovi o uvođenju kovid propusnica za ulazak u noćne klubove i na velike događaje u Velikoj Britaniji neće se nastaviti, rekao je ministar zdravlja Sadžid Džavid. Ministar je za Bi-Bi-Si rekao „jednostavno ne bi trebalo raditi stvari zato što ih drugi oko nas rade i treba pravično sagledati svaku moguću intervenciju”. „Nikada mi se nije svidela ideja da kažem ljudima da moraju da pokažu svoje papire kako bi obavljali svakodnevne aktivnosti. Iako bi trebalo držati u rezervi potencijalno uvođenje propusnica, sa zadovoljstvom mogu reći da nećemo ići dalje sa planovima o propusnicama”, rekao je ministar. Plan za kovid propusnice trebalo je da bude predstavljen krajem ovog meseca, a mnogi su se protivili toj ideji. Udruženje Najt Tajm Indastriz upozorilo je da su planovi mogli da\n11.09.2021 u 10:55\nPLIMUT - Šest muškaraca, među kojima je jedan Britanac, uhapšeno su kod engleskog grada Plimut, nakon što su vlasti zaplenile 1,5 tona kokaina vrednog 120 miliona funti (140 miliona evra). Britanska državna agencija za borbu protiv kriminala (NCA) rekla je da je u saradnji sa Australijskom saveznom policijom i lokalnim pograničnim snagama uhapsila Britanca i petoricu državljana Nikaragve sa jamajčanske jahte, na oko 130 kilometara od obale, preneo je „Gardijan”. Muškarci, starosnog doba od 24 do 49 godina, uhapšeni su pod sumnjom da za krijumčarenje droge i ostaće u pritvoru dok čekaju saslušanje, dodaje NCA. Zamenik direktora NCA Met Horn je rekla da „nema sumnje da bi se ova droga prodala u mestima širom Velike Britanije, čime bi došlo do još većeg kriminala i mizerije”,


Vreme - Slučaj Jovanjica: Politička pozadina prljavih znački\nVREME 1540, 9. jul 2020. / VREME\nŠta nam govore nova hapšenja u slučaju koji drma Srbiju još od decembra prošle godine i koji pokazuje da su zaposleni u policiji i obaveštajnoj zajednici pomagali najvećem uzgajivaču marihuane na Balkanu\nSerija "Jovanjica" dobila je protekle nedelje nastavak. Javljeno je da su uhapšeni agenti BIA (Bezbednosno informativne agencije), VOA (Vojno obaveštajne agencije) i VBA (Vojno bezbednosne agencije) zbog sumnje da su bili deo organizovane kriminalne grupe koja je na plantažama poljoprivrednog dobra Jovanjica uzgajala marihuanu. Dakle, upravo oni koji bi trebalo da sprečavaju takve poslove umešani su u njihovu organizaciju, uključeni su u proizvodnju i distribuciju "trave" i drugih proizvoda koji se od nje dobijaju.\nOvaj slučaj koji traje još od kraja prošle godine uspeo je da nađe svoje mesto u javnosti uprkos epidemiji korone i svih njenih posledica, te raspalom upravljanju epidemijom i nezaobilaznom pričom o neophodnosti rešavanja "kosovskog problema". Iako je "tehnička vlada" izbegla da se izjasni o najnovijem hapšenju vezanom za aferu Jovanjica, a nemi su ostali i vrhovi Vojske Srbije, MUP-a i BIA, jasne su dve stvari. Prva – grupa agenata direktno je uključena u organizovani kriminal, i druga – u pozadini svega "nešto se kuva". Zato deluje da nisu netačne tvrdnje dela opozicije kako je ova afera povezana sa vrhom srpske vlasti.\nJer, ako nije povezana – kao što se iz te vlasti saopštavalo mesecima unazad – onda je problem još teži. Naime, u kakvom su stanju srpske bezbednosne službe kada oni koji ih vode nemaju pojma na kojim poslovima su im angažovani ljudi čiji je posao da se bave bezbednošću čitave države? I ko to, zapravo, radi i radi li iko?\nPriča o Jovanjici – o čemu je "Vreme" pisalo opširno u brojevima iz decembra 2019. i januara i februara 2020. godine – pojavila se "niotkuda" nakon što je u javnost "procurela" priča da na nadaleko čuvenom poljoprivrednom gazdinstvu nadomak Stare Pazove (četrdesetak kilometara od Beograda) preduzetnik Predrag Koluvija umesto organskog povrća uzgaja marihuanu.\nZahvaljujući novinarima BIRN-a i Insajdera, saznalo se da je Koluvija blizak pojedinim ljudima iz Srpske pravoslavne crkve, ministrima u Vladi Srbije i vladajuće Srpske napredne stranke. To nije sve: Koluvija je prilikom hapšenja imao legitimaciju MUP-a Srbije, a u toj akciji Odeljenja za narkotike beogradske policije, koju je vodio Slobodan Milenković, zaplenjena je ogromna količina marihuane. Docnije se saznalo da je Koluvija osumnjičeni kao i da je država pomagala kreditima proizvodnju na dobru Jovanjica, za koju se govorilo da će doneti kvalitet srpskoj poljoprivredi.\nKoluvija i njegovi najbliži saradnici mesecima su u pritvoru, a početkom juna 2020. potvrđena im je i optužnica koja ih tereti za nedozvoljenu proizvodnju i stavljanje u promet droge. Aktuelna hapšenja nakon potvrđivanja optužnice donela su "novi kvalitet" celoj priči i potvrđuju dimenziju uključenosti države u kriminalne poslove.\nU medijskim izveštajima posle hapšenja grupe policajaca i agenata tražila se veza između tih osoba i onih koji danas imaju odgovornost u službama bezbednosti ili sa vrhom države. Imena i funkcije uhapšenih ne upućuju da su važne ličnostima srpske bezbednosne zajednice, ali je i dalje otvoreno pitanje da li ovi što su pali jesu jedini koji su u tome učestvovali ili su kao "sitna riba" žrtvovani da se ne bi došlo do najvećih igrača u celom poslu.\nA kada je reč o velikim igračima, glavnu priču je još lane javno izrekao tada narodni poslanik Miroslav Aleksić iz Trstenika obelodanivši da je, prema njegovim saznanjima, Koluvija u trenutku hapšenja zvao Andreja Vučića. Zbog ove izjave sada se protiv njega vodi postupak po tužbi Andreja Vučića, a njegov brat Aleksandar i drugi članovi SNS-a je koriste da pokažu kako napadi na predsednika Srbije nemaju ni mere ni granice.\nArgument im je sledeći: zašto bi neko uhapsio Koluviju ako je i sam umešan u kriminal? Sličnu stvar čujemo i danas kada se govori o podacima o umrlim i zaraženim od virusa korona– zašto bismo prikrivali podatke kada smo prvobitno napravili sistem koji je trebalo da nam da najprecizniju statistiku? Međutim, u oba slučaja, čini se, dešava se isto: niti je Koluvija, koji je važio za velikog darodavca Srpske pravoslavne crkve i uvaženog preduzetnika, trebalo da padne, niti je javnost trebalo da sada saznaje prave podatke o posledicama epidemije u Srbiji.\nRAZLIČITI PUTEVI I ZONE INTERESA\nKada je reč o slučaju Jovanjica, poslednji događaji, puštanje niz vodu agenata i policajca koji su verovatno "posle posla" odlazili kod Koluvije da odrade još koju dnevnicu, i javno obelodanjivanje njihovih imena – što je događaj bez presedana – više govori o nepostojanju sistema nego o strateškoj borbi protiv narko-trgovaca. A na sve ovo treba dodati činjenicu da se poslednjih meseci ministar unutrašnjih poslova Nebojša Stefanovića retko pojavljivao u javnosti, odnosno da ni vest o novim hapšenjima nije lično obznanio nego da u javnost dolazi saopštenje iz Tužilaštva za organizovani kriminal.\nFormalno, to bi trebalo pohvaliti i reći – konačno su se tužioci probudili, evo hrabrog tužioca Saše Drecuna, koji je uzeo stvari u svoje ruke i počeo da radi svoj posao, dosta je bilo samovolje ministra policije koji je kupio šnjur tamo gde je trebalo samo da izvesti o onome što je uradio po nalogu tužioca. Ali, to je teško reći s obzirom da se Saša Drecun dovodi u vezu sa Andrejem Vučićem kao tužilac koji je vodio postupak protiv žandarma optuženih za prebijanje Andreja Vučića i Predraga Malog na Paradi ponosa 2014. godine. Takođe, on se pojavljivao i u kampanji protiv nekadašnjeg ombudsmana Saše Jankovića kada ga je trebalo optužiti da je pre više od dve decenije bio umešan u smrt kolege sa fakulteta.\nSve to ovu aferu iz kriminalnog pomera ka političkom nivou i u oblast unutarstranačkih obračuna između Nebojše Stefanovića i Andreja Vučića oko prevlasti u samom SNS-u, pa bi ovi poslednji događaji mogli da se čitaju kao preuzimanje slučaja iz ruku Stefanovića i prebacivanje u ruke Andreja Vučića, koga je Aleksić pominjao kao Koluvijinog zaštitnika.\nU narednim mesecima određene pretpostavke brzo bi se mogle pokazati ako zbog epidemije korone pravosuđe ne bude u potpunosti blokirano. Kada krene slučaj pred sudom, možda će isplivati neki detalji koji su danas u domenu pretpostavki, a mnogo toga će reći i dalji razvoj karijere tužioca Drecuna, te politička budućnost Nebojše Stefanovića, čoveka koji je dugo važio za najbližeg saradnika Aleksandra Vučića, a onda je postalo jasno da su im se putevi i interesne zone nekako razdvojili.\nZa širu javnost ostaju neke pouke: inspektor Milenković morao je rano da odstupi jer možda nije ni razumeo u šta se upleo; opozicioni predstavnici će morati da se suoče sa pravom snagom onih na koje su ukazivali; ministar policije i visoki funkcioner vladajuće stranke našao se pred izborom da li će u opoziciju ili u beton ligu svoje matične stranke; građani treba da paze kada čuju da je neki vrlo mlad čovek za kratko vreme napravio neki veliki posao koji hvale ministri i uticajni ljudi iz politike jer možda to i nije njegov posao.\nCentralna pouka je ono što svi znaju iz filmova i serija. Reč je o činjenici da nema organizovanog kriminala – a proizvodnja i distribucija droge je jedna od najjačih grana podzemlja – bez podrške ljudi koji vode državu. Na različitim nivoima.


Fazlić: Otkako se država aktivno uključila u rješavanje pitanja migranata stvari su drugačije - USKinfo.ba\nObjavljeno na dan 24.02.2021 - 14:50 | Izvor: USKinfo.ba | klix.ba\nGradonačelnik Bihaća Šuhret Fazlić ocijenio je u razgovoru za Fenu da od januara, otkako se država aktivno uključila u rješavanje pitanja migranata stvari u Unsko-sanskom kantonu izgledaju sasvim drukčije.\nPodsjetio je da već tri godine pokušavaju ukazati na to da lokalna zajednica nema nikakve nadležnosti kada su u pitanju migranti te da je Grad Bihać i Velika Kladuša najviše izloženi problemu na koji ne mogu uticati te da su oni tu samo žrtva.\n"Tražili smo i očekivali od nadležnih državnih institucija, a prije svih Ministarstva sigurnosti i Ministarstva civilnih poslova da poduzmu sve što treba te da pokušaju upravljati tim procesima, a ne da to bude prepušteno nevladinim organizacijama i agencijama Ujedinjenih nacija", podvukao je.\nMeđutim, kako podsjeća Fazlić, to se nije dogodilo sve dok nije došlo do zatvaranja Bire i problema u kampu Lipa kada je izbio veliki problem s migrantima u decembru, te se u januaru Ministarstvo sigurnosti s ministrom Selmom Cikotićem na čelu uključilo u rješenje tog pitanja.\n"Početkom januara dogodilo se ono što smo cijelo vrijeme čekali kada je na Lipi održan sastanak ministara sigurnosti i odbrane Selme Cikotića i Sifeta Podžića, načelnika Zajedničkog štaba Oružanih snaga BiH i predstavnika Službe za strance", pojasnio je Fazlić.\nSada je u Bihaću potpuno drugačija situacija, kaže Fazlić, migranti su koncentrirani na dvije lokacije i to su Đački dom Borići i druga je kamp naselje Lipa gdje je najveći broj migranata.\nTim kampom upravlja i sve aktivnosti oko toga radi Služba za strance, ističe Fazlić, te nema pritiska na Gradsku upravu u smislu organizacije i finansijskom smislu nego to radi Služba odnosno Ministarstvo sigurnosti.\n"I dalje su migranti najvažniji problem za Bihać i Veliku Kladušu, ali kada s tim upravlja i rukovodi nadležna državna institucija onda to sasvim drugačije izgleda", naglasio je Fazlić.\nMigracije kao proces imaju svoju dinamiku i ako se razgovara o migracijama iz 2018. godine i 2021. godine one se razlikuju u smislu pojavnih oblika, kaže Fazlić, kao i situacije kada je USK u pitanju.\nGradonačelnik Bihaća podvlači da je taj grad nekoliko puta bio pregažen migrantima i tada nije bilo strategije koja bi donijela dugoročne rezultate.\n"Nama je sada mnogo lakše jer se u cijeli proces uključilo i Ministarstvo sigurnosti i Služba za odnose sa strancima i Oružane snage na uređenju puta te to sada mnogo bolje izgleda", dodao je.\nPored toga, kazao je, u većem obimu uključilo se i Predsjedništvo BiH te je Fazlić komunicirao sa sva tri člana Predsjedništva BiH, a u rješenje pitanja migracija aktivno se uključilo i Vijeće ministara što znači da državni organi mnogo intenzivnije rade kako i treba da bude, zaključio je Fazlić.


Prevent Group donirao 400 zaštitnih maski za medijske djelatnike u BiH - informativa.ba\nVijesti BiH Prevent Group donirao 400 zaštitnih maski za medijske djelatnike u BiH\nKoncern Prevent Group donirao je 400 zaštitnih maski za novinare, snimatelje, fotoreportere i ostale medijske djelatnike u Bosni i Hercegovini, koji svakodnevno izvještavaju o pandemiji COVID-19.\nUdruženje BH novinari podijelit će i distribuirati, danas i sutra, te maske određenom broju medijskih kuća u nekoliko bh. gradova, a u toku su pregovori s nevladinim organizacijama i firmama koje bi trebalo da osiguraju još 600 zaštitnih maski za uposlenike medija.\nAnketa koju je provelo Udruženje BH novinari pokazala je da veliki broj medijskih kuća ne raspolaže zaštitnim maskama, rukavicama, niti sredstvima za dezinfekciju, uprkos tome što su njihove ekipe svakodnevno na terenu, kao i u studiju i redakcijama i prate sva aktuelna dešavanja u vezi s pandemijom koronavirusa.\n- Zbog toga još jednom Udruženje BH novinari apelira na vlade, krizne štabove i ministarstva zdravlja širom BiH da pokušaju pomoći medijima u osiguranju minimalnih količina medicinskih paketa (maska, rukavice i sredstvo za dezinfekciju), za novinare i medijske djelatnike u lokalnim zajednicama - navode iz Udruženja BH novinari.\nOznake: #koronavirus #Prevent #donacija #BiH #novinari


Povratnik Obradović: "Privilegija je opet biti sa Orlovima" - Sportske.net\nPovratnik Obradović: "Privilegija je opet biti sa Orlovima"\nPovratnik u fudbalsku reprezentaciju Srbije, Ivan Obradović rekao je danas da je privilegovan jer ga je selektor Radovan Ćurčić pozvao u ekipu.\nRaduje se Obradović, nada se da će povratkom dati doprinos uspesima reprezentacije.\n"Privilegija je posle toliko vremena ponovo biti sa najboljima. Osećam se fantastično, ovo je velika nagrada za moj prethodni period igranja u Belgiji. Nadam se da ću pomoći reprezentaciji u nastavku kvalifikacija", rekao je Obradović novinarima na okupljanju reprezentativaca u Staroj Pazovi.\nObradović koji je 20 puta nastupio za nacionalni tim, prvi put je u reprezentaciji od 2012. godine.\n"Promenilo se mnogo igrača od kada sam ja bio u reprezentaciji. Poznajem ih sve, sve su to pravi momci i nadam se da ćemo uspeti da preokrenemo ovu negativnu situaciju po nas. Verujem da imamo kvalitet da napravimo podvig jer matematika govori da imamo šanse", kazao je Obradović.\nOvaj 26-godišnji fudbaler belgijskog Mehelena je rekao da je sve vreme pratio reprezentaciju dok nije bio u njoj.\n"Pratio sam reprezentaciju iz Belgije. Ne bih baš da komentarišem igru, u prethodnom periodu. Kvalitet je tu, treba samo da se poklope neke stvari i nadam se da će sve ići u boljem smeru", rekao je on.\nSrbija je posle tri utakmice pretposlenja na tabeli Grupe I kvalifikacija za Evropsko prvenstvo sa jednim bodom.\nNaredni susret igraće se u nedelju protiv Portugala u Lisabonu, a Obradović je optimista pred taj duel.\n"Možda je Portugal favorit na papiru, ali verujemo u dobar rezultat. I remi bi bio dobar rezultat, prijao bi svakako, ali bi pobeda bila velika stvar", istakao je Obradović.\nUtakmica između Srbije i Portugala igraće se u nedelju od 20.45.


Novi sponzor Olimpijskog komiteta - Ostali sportovi, Top News, Vesti\nSite Default 01.10.2013., 13:31\nOlimpijski komitet Srbije i Javno preduzeće Elektroprivreda Srbije potpisali su danas ugovor o sponzorstvu, a EPS je istovremeno potpisao ugovor sa Odbojkaškim, Vaterpolo i Rukometnim savezom Srbije.\n„Drago mi je kada sa jednim partnerom nastavljamo saradnju jer to ukazuje da je saradnja iz prethodnog ciklusa realizovana na obostrano zadovoljstvo. EPS nam je pružio podršku već na početku novog olimpijskog ciklusa i nadam se i verujem da ćemo biti zajedno do Rija pa i dalje“, rekao je predsednik OKS Vlade Divac.\n„Na Dorćolu je 1893. godine proradila prva centrala i mi ove godine slavimo veliki jubilej. EPS shvata značaj pomoći sportistima, medalje jačaju snagu naše države i daju najbolji primer mladima“, rekao je Marković.\n„EPS godinama pruža podršku sportu, nauci, zdravstvu, kulturi, umetnosti, a prava humanost koja se ogleda u pomoći najugroženijima često nije vidljiva. Našu kompaniju mnogi vide kao motor razvoja ekonomije i privrede, a EPS može biti glavni motor Srbije tek kada postane uspešniji, efikasniji i profitabilniji“, poručio je Obradović.\n„Podrška nekad stigne ranije, nekad kasnije, ali poštovanje koje nam ukazujete nam puno znači. Naši mladi sportisti uglavnom odlaze u inostranstvo, ali svi su vezani za Srbiju i sa ponosom nose naš dres. Put do Rija je dugačak, ali se nadam da će tamo biti mnogo naših sportista, Brazilci su slični nama – energija, mladost, muzika, lepota, to će biti najekskluzivnije Igre od poslednjih 10“, istakao je Boričić.\n„Siguran sam da će EPS i narednih godina biti najbolja i najveća srpska kompanija i hvala vam sto pomažete sportistima, koji su naš nacionani ponos“, rekao je Babić.\n„U ime saveza koji je vicešampion Evrope u muskoj konkurenciji i četvrti u ženskoj, mogu da kažem da je sve manje kompanija kao EPS, koje daju podršku sportistima. Nadam se da će saradnja dugo trajati“, istakao je Marjanović.\nNa svečanosti potpisivanja ugovora u sedištu EPS-a u Beogradu prisustvovali su i ministar omladine i sporta Vanja Udovičić, državni sekretar u ministarstvu energetike, razvoja i zaštite životne sredine Dejan Popović, vaterpolo reprezentativac Filip Filipović, rukometni reprezentativac Rastko Stojković i drugi.\nOlimpijski komitet SrbijeVlade Divac\nPrethodna vest Maljković: Obećavam samo mnogo rada\nSledeća vest Zuniga produžio ugovor sa Napolijem\nZuniga produžio ugovor sa Napolijem


Novi zavodljivi Bulgari časovnik - Lux Life luksuzni portal\nOriginalni Serpenti Seduttori, kao i većina njihovih ženskih časovnika, posedovao je kvarcni mehanizam. Za ovu godinu, slavni brend je predstavio ručno navijajući mehanizam sa turbijonom, koji će pokretati Serpenti Seduttori Tourbillon kolekciju. Kaliber BVL150 sadrži turbijon i ima rezervu energije u trajanju od 40 sati. Luksuzni časovnici za žene sa turbijonskim mehanizmima su poprilično neuobičajeni, dok poslednja iteracija ima maleni ručno navijajući mehanizam, koji ovaj elegantni časovnik čini još prefinjenijim.\nNovi Seduttori Tourbillon model dolazi sa kućištem u obliku zmijske glave, koji meri 34 mm u širini i 8.9 mm u debljini, što je znatno veće u odnosu na konvencionalne modele sa kvarcnim mehanizmima. Bulgari je svoj novi časovnik predstavio u tri verzije: belo zlato sa dijmanatima i kožnim kaišem, belo zlato sa dijamantima i narukvicom sličnog stila i roze zlato sa dijamantima i kožnim kaišem.\nVerzije sa kaiševima od kože imaju nešto malo više od 2.5 karata dijamanata, dok verzija sa narukvicom ima preko 7.5 karata. O ceni i dostupnosti novih modela još uvek nije bilo reči.


Podsmeh evropskim vrednostima - George Soros - Peščanik\nRomi su vekovima žrtve progona širom Evrope. Sada nailaze na vid diskriminacije kakav na Starom kontinentu nije viđen od Drugog svetskog rata: izvršeno je grupno iseljenje i progon muškaraca, žena i dece iz nekoliko evropskih demokratskih zemalja na osnovu tvrdnji da oni predstavljaju opasnost po javni red.\nFrancuska je prošle nedelje počela da sprovodi planove o progonu svih Roma koji nisu Francuzi, predstavljajući ih kao grupu umešanu u kriminalne aktivnosti, bez pokretanja sudskog procesa kojim bi se utvrdilo da li su pojedinci počinili bilo kakvo krivično delo i da li predstavljaju pretnju po javni red. Ove inicijative Francuske usledile su nakon „bezbednosnog paketa“ Italije iz 2008, kojim su takozvani nomadi predstavljeni kao pretnja po nacionalnu bezbednost i kojim je nametnut hitan zakon o progonu Roma, koji nisu Italijani.\nObustava kriminalnih aktivnosti predstavlja legitimnu brigu vlade. Međutim, proterivanje građana EU na osnovu etničke pripadnosti koja se uzima kao pokazatelj kriminalne aktivnosti predstavlja kršenje odredbi EU o rasnoj diskriminaciji i pravu o slobodi kretanja iz jedne države članice EU u drugu.\nZapravo je uspostavljen zakonski princip prema kojem se sa krivičnim delom treba uhvatiti u koštac utvrđivanjem individualne krivice u sudnici. Štaviše, osuđeni kriminalci se ne deportuju rutinski ukoliko su građani druge države članice EU. Umesto toga, prema evropskom zakonu, potrebno je zasebno utvrditi da li je deportacija neophodna i srazmerna počinjenom zločinu, kao i razmotriti ostale okolnosti (kao što je jačina veza pojedinca sa zajednicom).\nEvropska društva svakako ne treba da tolerišu kriminal i antisocijalno ponašanje. Međutim, nijedna etnička grupa nema monopol nad takvim patologijama i svi ljudi treba da budu jednaki pred zakonom. Evropljani od Drugog svetskog rata smatraju neprihvatljivim da se bilo koja grupa izlaže kolektivnoj kazni ili masovnom progonu na osnovu etničke pripadnosti, te u odbacivanju fundamentalnih prava u ime bezbednosti. Sadašnje proterivanje Roma predstavlja zabrinjavajući presedan u tom kontekstu.\nNasuprot tome, francuska vlada je u pravu kada traži da se uvedu mere kojim bi se unapredile šanse za zaposlenje i razvoj Roma u njihovim matičnim zemljama (u ovom slučaju prvenstveno u Bugarskoj i Rumuniji), čime bi se na njih smanjio pritisak i podsticaj da se iseljavaju u druge zemlje. Kao odgovor na stav Francuske, švedska vlada takođe je zahtevala plansko delovanje EU za podsticanje inkluzije Roma.\nRomi žele i mogu da se integrišu ukoliko za to dobiju priliku, što su programi moje fondacije i pokazali. Većina Roma ima iste težnje kao većinsko stanovništvo: oni žele dom sa adekvatnim uslovima, pristojno obrazovanje za svoju decu, posao koji im omogućava da izdržavaju svoje porodice i da budu u interakciji sa većinskim stanovništvom u njihovom društvu. Oni i dalje migriraju širom Evrope upravo zbog toga što se susreću sa strašnom diskriminacijom i nemaštinom kod kuće. EU mora da prizna da je zbog panevropske prirode ovog problema potrebna sveobuhvatna i efikasna strategija za inkluziju Roma.\nPrimarna odgovornost za očuvanje prava i blagostanja svih građana je na državama članica EU. Politika i programi za promociju uključivanja Roma u sferu zaposlenja, obrazovanja, zdravstvene nege i obezbeđivanja krova nad glavom moraju se sprovoditi na lokalnim i nacionalnim nivoima. Međutim, EU ima ključnu ulogu u motivisanju, koordinaciji, obezbeđivanju finansijske pomoći i nadzoru takvih napora posredstvom plana na nivou EU.\nUnija je 2009. usvojila princip „eksplicitnog ali ne isključivog targetiranja“ Roma, a Evropska komisija je dozvolila upotrebu strukturalnih fondova za pokriće intervencija vezanih za obezbeđivanje smeštaja za marginalizovane zajednice, s posebnim akcentom na Rome. To je dobrodošao korak i „eksplicitno, ali ne i isključivo targetiranje“ treba da se proširi na obrazovanje, zdravstvenu negu i zaposlenje. Najvažnije od svega jeste da se promene pravila koja određuju kako se troše strukturalni fondovi da bi se omogućila njihova upotreba za zdravstvenu negu i obrazovanje od ranog detinjstva, a ne samo za poslovnu obuku.\nStrukturalno siromaštvo u romskim zajednicama se suštinski vezuje za oskudno obrazovanje i nezaposlenost. Inicijativom Komisije „Evropa 2020“ određuju se ciljevi kada je reč o povećanju stope završenog školovanja i nivoa zaposlenja među svim građanima EU. U oba ova domena Romi toliko zaostaju za svojim zemljacima da mere za prevazilaženje tog jaza treba da budu integralni deo plana „Evropa 2020“.\nNajveći jaz između Roma i većinskog stanovništva ne tiče se kulture i stila života, kako se često predstavlja u medijima, već siromaštva i nejednakosti. Razlike su i fizičke, a ne samo mentalne. Zasebno školovanje predstavlja prepreku ka integraciji i rezultira predrasudama i neuspehom. Odvojeni smeštaj doveo je do stvaranja ogromnih „kartonsitija“ i naselja u kojima nema sanitarnih i drugih osnovnih uslova neophodnih za dostojanstveni način života. Teška situacija miliona Roma u 21. veku predstavlja ismevanje evropskih vrednosti i baca ljagu na evropsku savest.\nTeška situacija Roma nije samo kratkoročni problem u vezi sa bezbednošću koji se može rešiti drakonskim merama za nasilno iseljavanje ljudi iz jedne države članice u drugu. Na taj način ne samo da se umanjuju evropske vrednosti i zakonski principi, već se ne hvata u koštac s korenima problema.\nKao najveća etnička manjina u Evropi, Romi unutar EU čine najmlađi demografski segment stanovništva koji se i najbrže razvija. Tako na primer, mladi Romi će do 2020. činiti jednu trećinu novih pripadnika radne snage u Mađarskoj. Evropa ne može sebi da dozvoli još jednu izgubljenu generaciju. To je stvar ljudskih prava i osnovnih vrednosti i od ključnog je značaja za mir i jedinstvo u društvima širom Evrope.\nProject Syndicate, 23.08.2010.


Alkar - SILUX.RS\nKada kod nas spomenemo Alkara, odmah pomislimo na viteški turnir koji se već decenijama održava u Sinju. Međutim, danas smo daleko od viteza i turnira jer vam predstavljamo preduzeće sa istim imenom – Alkar. Radi se o preduzeću koja se bavi proizvodnjom svih vrsta retrovizora i kućišta za retrovizore te svetala i dodatne opreme. Tvrtka je osnovana 1968. godine, a sedište joj je u Španiji. Prisutna je u 78 država na svetu, ali smatra se evropskim liderom u proizvodnji retrovizora kada govorimo o zamenskim delovima. U svom katalogu imaju preko 15,000 različitih proizvoda, a glavni proizvodni pogoni tvrtke smešteni su u Šangaju u Kini i u Oliveira de Azemeis u Portugalu dok im je proizvodni kapacitet oko 1,5 milijona proizvoda godišnje, a zapošljavaju 110 radnika.\nNjihove proizvode moguće je pronaći u vodećim evropskim distribucijinim centrima. Tvrtka poseduje i vlastiti laboratorij za testiranje u kojem se zadovoljavaju najvažniji svetski kriteriji kvaliteta. Posebno su ponosni na fakt da svojim proizvodima pokrivaju veličanstveno visokih 98 odsto voznog parka u Evropi. Pored toga što sa svojim proizvodima snabdevaju sve prominentne evropske distributere delova za aute, takođe imaju i veoma razvijenu internet prodaju te garantuju dostavu poručenog dela u roku svega pet dana.\nMnogi tvrde da su najbolji partneri, kojeg kupci mogu da izaberu kako bi se suočili sa novim izazovima na tržištu 8pristup osiguravajućim društvima IAM, konkurencija zvaničnih trgovaca, itd.)\nSa dva skladišta veličine 20.000 m2 i 5000 m2, kao i 850.000 komada na zalihama, kupci će dobiti najmanje 95% od svoje porudžbine. Dve fabrike, u Kini i Portugalu, zaposlenih 110 radnika, proizvode 1,5 miliona komada godišnje. O svojim proizvodima znaju više od svojih konkurenata, jer savesno kontrolišu proizvode i imaju viši nivo tehničkog znanja. Imaju pet tehničatra, jednu labaratoriju i sav potrebni tehnički alat i opremu. Jedini su akteri u pretprodajnoj trgovini, koji odobrava i sertifikuje sve proizvode.\nAlkar proizvodi su u sledećim kategorijama:


Direktor Koridora Srbije Aleksandar Antić obišao je danas gradilište autoputa Pojate - Preljina, kako bi se upoznao sa napredovanjem radova i poštovanjem utvrđene dinamike, saopštilo je to preduzeće. Nakon obilaska prve deonice autoputa od Pojata do Kruševca, na kojoj se gradi i most preko železničke pruge Beograd-Niš, dužine 496 metara, održan je radni sastanak sa predstavnikom izvođača radova, kompanije Behtel-Enka, Ozgerom Inalom, zamenikom šefa projekta kao i sa predstavnicima stručnog nadzora. Na sastanku su razmatrana najznačajnija pitanja i usaglašene su dalje zajedničke aktivnosti kako bi se ovaj projekat što uspešnije realizovao, a direktor Koridora Srbije Aleksandar Antić izrazio je očekivanje da radovi od početka do kraja budu izvedeni kvalitetno i u zadatim\n06.11.2020 u 21:21\nZoran Drobnjak po zakonu više ne može da bude v.d. direktor\nDržavna revizorska institucija zatražila je imenovanje novog direktora Javnog preduzeća „Putevi Srbije”, što znači da bi sadašnji v.d direktora Zoran Drobnjak trebalo da bude smenjen ili ponovo imenova na ovo mesto, ali kao generalni direktor. Razlog za ovu promenu po preporuci DRI je činjenica da Drobnjak šest godina rukovodi ovim preduzećem kao vršilac dužnosti, dok je zakonom dozvoljeno da to bude najviše godinu dana. Revizori su naložili Nadzornom odboru „Puteva Srbije” da pokrene inicijativu za imenovanje direktora preduzeća u skladu sa Zakonom o javnim preduzećima. Zoran Drobnjak je prvi put izabran za direktora ovog javnog preduzeća 2007. godine, kada je na čelu resornog ministarstva bio Velimir Ilić. U međuvremenu su se smenjivali ministri, ali je on opstajao. Milutinu Mrkonjiću,\nPutevi Srbije saopštili su danas da se na više deonica u Srbiji obavljaju radovi, zbog čega je izmenjen režim saobraćaja. Na obilaznici oko Beograda, na deonici tunel Straževica - petlja „Orlovača”, saobraćaj se odvija usporeno. Na auto-putu E-75, u zoni petlje „Pojate”, smer Beograd - Niš, od devet časova se radi na ITS opremi. Za saobraćaj će biti zatvorena preticajna saobraćajna traka. Na auto-putu E -75, u zoni petlje Doljevac, do 30. oktobra traju radovi na izradi kolovozne konstrukcije. U zoni radova za saobraćaj je zatvorena leva kolovozna traka u smeru Vranje-Niš, a saobraćaj se odvija dvosmereno desnom kolovoznom trakom. U mestu Brežđe, do 19. decembra obustavljen je saobraćaj zbog izvođenja radova na sanaciji klizišta. Alternativni putni pravac je državni put\n08.09.2020 u 15:09\nGradnja deonice Niš-Pločnik u martu 2021. godine\nVRANjE – Premijerka Ana Brnabić izjavila je danas da se početak radova na izgradnji budućeg autoputa od Niša do luke Drač, očekuje u martu naredne godine, a da uskoro sledi tender za prvu deonicu Niš-Pločnik. To je, podsetila, trasa koja je dogovorena u okviru Berlinskog procesa, kao jedan od najvažnijih, prioritetnih projekata putne infrastrukture za bolje povezivanje regiona, od Niša do luke Drač. „Očekujemo da verovatno u martu 2021. godine počnu radovi, a uskoro ide tender za prvu deonicu Niš-Pločnik”, rekla je Brnabić odgovarajući na pitanja novinara u Vranju, prenosi Tanjug. Ona je dodala da se razgovaralo sa Evropskom investicionom bankom, po pitanju finansiranja, kao i da će jedan deo biti grant, odnosno bespovratna sredstva, jer je to važan regionalni put, ali značajan i\n03.09.2020 u 13:51\nDeonica od Preljine do Požege biće gotova do kraja 2021.\nPAKOVRAĆE/ČAČAK – Deonica auto-puta od Preljine do Požege biće završena do kraja sledeće godine potvrdila je danas Ministarka građevinarstva, saobraćaja i infrastrukture Zorana Mihajlović posle sastanka Radne grupe koja prati realizaciju ove zahtevne investicije koji je održala u Pakovraću kod Čačka. Mihajlovićeva je izjavila da je reč o jednom od najvažnijih projekata na teritoriji Srbije, prenosi Tanjug. „Sigurna sam da će sve biti izvedeno u kvalitetu koji mora da bude najbolji. Da ne govorim o značaju ovog projekta za povezivanje Srbije sa regionom, za Čačak koji postaje centar Srbije, s obzirom na auto-puteve koji prolaze kroz ovaj grad. Takođe, krajem sledeće godine spojićemo Kruševac sa Pojatama. Važno je da građani Srbije, ali i Čačka i Moravičkog okruga znaju da se ovde


četvrtak, 26 septembar 2013 10:58\nBorković: Bravo šampioni, ponosan sam na vas! Srpski automobilski as čestitao evropskim prvacima u poznavanju saobraćaja\nSrpski automobilski as Dušan Borković čestitao je reprezentaciji Srbije koja je na 28. FIA Evropskom takmičenju u poznavanju saobraćaja osvojila zlatnu medalju.\nTakmičenje je održano prethodnog vikenda u Baru, a učestvovale se 22 evropske reprezentacije. U srpskom timu bili su Anđela Tošić iz Požarevca, Jelena Božović iz Beograda, Danilo Petković iz Kragujevca i Nemanja Šljivić iz Kule. Oni su pokazali najbolje znanje na takmičenjima od školskog do državnog, pa su tako i dobili priliku da na jednom tako jakom takmičenju predstavljaju Auto-moto savez Srbije. Oni su zlatnu medalju osvojili sa 627 bodova, šest više od reprezentativaca Rusije, a devet od trećeplasiranih Letonaca.\nponedeljak, 23 septembar 2013 10:51\nBorković vodi Pisarića u Brno - Kragujevčanin pobednik akcije „Idemo sa Dušanom u Brno“\nFilip Pisarić iz Kragujevca pobednik je akcije „Idemo sa Dušanom u Brno“. On je u Pančevu potvrdio svoju dominaciju na automobilskom simulatoru „WTCC Race 07“ koju profesionalni vozači koriste za trening, pa će tako biti gost našeg automobilskog asa Dušana Borkovića na završnom trkačkom vikendu sezone u Evropskom kupu turing automobila (ETCC) u Brnu 5. i 6. oktobra i imaće pristup stazi i pit stopu NIS Petrol rejsing tima.\npetak, 20 septembar 2013 10:49\nBorković: U Brnu potvrda uspešne sezone - Srpski automobilski as vodi u Češku najboljeg vozača među svojim fanovima\nSrpski automobilski as Dušan Borković ovog vikenda družiće se sa svojim fanovima i ljubiteljima auto-sporta u Delta Sitiju u Novom Beogradu i Aviv Parku u svom rodnom Pančevu. Tom prilikom on će odabrati po 25 takmičara, koji će se na trening simulatoru boriti za izuzetno vrednu nagradu – put u Brno na narednu trku u ETCC, koja će se održati 6. oktobra.\npetak, 06 septembar 2013 10:41\nIdemo sa Dušanom u Brno! Mnogobrojne atrakcije pred završnicu ETCC\nJoš jedan takmičarski vikend, još dve trke preostale su srpskom asu Dušanu Borkoviću do završetka debitantske sezone u Evropskom kupu turing automobila (ETCC) – evropskom automobilskom takmičenju najvišeg ranga pod patronatom FIA (Međunarodne automobilske federacije) i pripreme su u jeku za finalni pohod i efektnu završnicu sezone.\nčetvrtak, 29 avgust 2013 10:40\nFinale kao podstrek - Srpski i evropski automobilski šampion uspešno testirao stazu u Brnu u cilju priprema za završnicu sezone ETCC\nJoš jedan takmičarski vikend, još dve trke preostale su srpskom asu Dušanu Borkoviću do završetka debitantske sezone u Evropskom kupu turing automobila (ETCC) – evropskom automobilskom takmičenju najvišeg ranga pod patronatom FIA (Međunarodne automobilske federacije).


Petrov: Crvena linija je – Kosovo i Metohija u Srbiji | Radio Kosovska Mitrovica\n26. July, 2017 12:57 |\nProfesor pravnog fakulteta u Beogradu Vladan Petrov smatra da KiM mora ustavno-pravno ostati deo Srbije.\nKako je istakao, to je “crvena linija“ od koje se ne može odstupiti, dok je o svemu ostalom dijalog moguć.\n“Kosovo ne može iz Srbije, ono je njen sastavni deo. O svemu ostalom, o različitim oblicima političkog zajedništva je moguće govoriti”, rekao je Petrov Tanjugu povodom poziva predsednika Srbije Aleksandra Vučića na unutrašnji dijalog o KIM.\nOn je istakao da, ustavno-pravno posmatrano, KiM može prestati da bude deo Srbije samo voljom građana Srbije izraženom na referendumu, a nikako voljom jednog čoveka ili političke opcije i podsetio da Preambula sprskog Ustava proklamuje “suštinsku autonomiju Kosova i Metohije”.\n“Tom suštinskom autonomijom, koja se može široko definisati, odavno smo pokazali spremnost da kosovskim Albancima damo najveću moguću autonomiju koja postoji u svetu, u ali u granicama Republike Srbije”.\nPetrov je istakao da nije reč o pitanju koje se može rešiti odmah ili za koju godinu, već o strateškom pitanju koje će se rešavati kroz proces i na duge staze.\nU tom procesu interes Srbije i njenih građana, ne zanemarujući širi kontekst, još jedna je “crvena linija” ispod koje se ne može ići, naglašava Petrov.\n“U tom procesu jaka i stabilna Srbija naspram jedne kvazi-države na “veštačkom disanju”, imaće velike šanse da zaštiti svoj interes i interes svojih građana”, poručuje Petrov.\nOsvrćući se na Vučićev poziv na društveni dijalog, Petrov smatra da je to poziv javnosti, a naročito intelektualcima, da svoje duhovne i intelektualne moći angažuju u pronalaženju rešenja za kosovsko pitanje, ali da i na ovaj način pokaže međunarodnoj zajednici da je Srbija spremna za traženje rešenja svim raspoloživim mirnim sredstvima.\n“Unutrašnji dijalog može trajati mesecima ili znatno duže, i trebalo bi da kanališe mišljenja o tome kako Srbija u budućnosti vidi ustavno-pravno status KIM”, naveo je Petrov.\nAko društveni dijalog zaživi i da određene putokaze, onda, kako je naveo, treba formirati komisiju sastavljenu od uglednih ljudi, akademika i univerzitetskih profesora, bivših diplomata I političara, koja bi predložila strategiju za rešavanje pitanja KIM.


FOTO GALERIJA - Aleksandar Šapić : Aleksandar Šapić\nZa postignute uspehe u školi nagrađeni najbolji osnovci i srednjoškolci sa Novog Beograda\nOpština Novi Beograd je tradicionalno, i ove godine, prigodnim poklonima nagradila učenike novobeogradskih osnovnih i srednjih škola koji nose titulu Vukovca, sportiste ili đaka generacije. Klasike domaće književnosti dobilo je 370 učenika osnovnih i 40 učenika srednjih škola sa teritorije opštine Novi Beograd. Nagrade im je uručio predsednik opštine Novi Beograd Aleksandar Šapić.\nU cilju očuvanja porodičnih vrednosti održan je Porodični vikend na Novom Beogradu\nPovodom Međunarodnog dana porodice koji se u svetu obeležava 15. maja, opština Novi Beograd je i ove godine, ispred TC Merkator u Bulevaru Zorana Đinđića, organizovala dvodnevnu manifestaciju Porodični vikend na kojoj je uživalo više hiljada sugrađana.\nAleksandar Šapić trčao na ovogodišnjem Beogradskom maratonu\nAleksandar Šapić predsednik opštine Novi Beograd i nekadašnji najbolji vaterpolista sveta, danas je istrčao svoj deveti uzastopni Beogradski maraton.\nSvečana akademija povodom Dana opštine Novi Beograd\nOpština Novi Beograd – nekada „spavaonica Beograda“, a danas najmnogoljudnija opština u Srbiji koja svojim infrastruktrurnim, urbanističkim i društveno-privrednim razvojem, sa pravom slovi za lokomotivu Grada Beograda, 11. aprila 2018. godine obeležila je Dan opštine, kao i jubilarni 70. rođendan Novog Beograda.\nObraćanje Aleksandra Šapića medijima u večeri nakon objavljivanja rezultata beogradskih izbora\nKandidat za gradonačelnika Beograda Aleksandar Šapić u obraćanju medijima u večeri nakon objavljivanja rezultata beogradskih izbora, istakao je da neće odustati od drugačijeg pristupa, ponašanja i stava u odnosu na decenijsku praksu naše političke scene, jer kako je rekao, veruje da je to jedini pravi put.\n– Dosledan se može biti i bez histerije, napadanja, vređanja. Šta to donosi u budućnosti ne znam, ali znam da se sigurno menjati neću – rekao je to prilikom Aleksandar Šapić.


U Omladinskom klubu džamije na Kalibunaru održan redovni radni seminar imama MIZ Travnik – Medžlis Islamske zajednice Travnik\nU Omladinskom klubu džamije na Kalibunaru održan redovni radni seminar imama MIZ Travnik\nby Medžlis Tra · 1. Oktobra 2020.\nU četvrtak, 01. oktobra 2020. godine, u Omladinskom klubu džamije na Kalibunaru održan je redovni radni seminar imama Medžlisa IZ Travnik. Na seminaru su nakon usvajanja zapisnika sa proteklog seminara razmatrane tačke dnevnog reda posvećene izazovima sa kojima se imami susreću na početku rada u mektebima (formiranje grupa u skladu sa novim NPiP, nabavka Ilmihala, pridržavanje instrukcija i provođenje mjera propisanih od strane Rijaseta i nadležnih organa i sl.), kao i početak rada za zainteresirane grupe u Školi Kur'ana.\nSeminaru se, u okviru tačke koja se odnosila na organiziranje i rad Škole Kur'ana, priključio direktor Škole Kur'ana na području Muftijstva travničkog, hfz. Fahrudin-ef. Haseljić, koji je prisutnim imamima pobliže predstavio pravilnik i rad Škole, te način na koji je previđena organizacija rada.\nPrijem imama džemata Zagrađe povodom rođenja djeteta\nUspješno završena akcija zamjene krova džamije u Han Biloj\nRijaset: Apel vjernicima i drugim građanima BiH\nNext story Prijem imama džemata Zagrađe povodom rođenja djeteta\nPrevious story Posjeta glavnog imama sa saradnicima višečlanoj porodici Davran


Tintor: Falsifikovana poruka da Advokatska komora Beograda deli novčanu pomoć\nVesti Autor:Beta08. apr. 202121:232 komentara\nAdvokatska komora Beograda (AKB) saopštila je da se na pojedinim društvenim mrežama pojavila falsifikovana poruka o podeli jednokratne novčane pomoći, i da je cilj autora tog lažnog dopisa da izazove nezadovoljstvo mladih advokata uoči izbora u AKB i Advokatskoj komori Srbije.\nU saopštenju koje je potpisao predsednik AKB Jugoslav Tintor, navedeno je da lažni imejl sa adrese [email protected], poziva advokate mlađe od 35 godina i sa manje od pet godina staža u advokaturi da se prijave komori za jednokratnu novčanu pomoć u iznosu od 30.000 dinara.\n„Činjenica da je kao poslednji datum prijave za jednokratnu pomoć naveden 13. april (poslednji dan prijave kandidatura na izborima u AК Srbije) a kao datum isplate jednokratne pomoći naveden 8. maj (datum izbora u AК Beograda za predstavnike u Skupštini AК Srbije) pažljivom čitaocu jasno govori da nije reč o verodostojnom dopisu, već o pokušaju unošenja zabune među advokate Beograda“, naveo je Tintor.\nPrema njegovim rečima „cilj autora ovog falsifikata je da što više mladih advokata dovede u zabludu i da kod njih izazove nezadovoljstvo i razočaranje kada saznaju da se nikakva novčana pomoć ne isplaćuje“.\n„Кako se izbori u AК Beograda sve više bliže, realno je pretpostaviti da autori ovog falsifikata pokušavaju da generišu što veće nezadovoljstvo advokata kako bi povećali svoje izborne šanse“, naveo je Tintor.\nU saopštenju koje je objavljeno na sajtu AKB navodi se da takvi dopisi „ne dolikuju advokaturi kao profesiji i da više podsećaju na spinovanje u izbornim kampanjama koje prethode političkim izborima, a ne izborima u okviru profesionalne asocijacije“.\nAdvokatska komora BeogradaAdvokatska komora SrbijeizboriJugoslav Tintornovčana pomoć


Određeni gradovi u kojima će da se igraju utakmice na Mundijalu 2026. godine (VIDEO) - MaxBet Sport\nĐani Infantino i potpredsednik FIFA Vitorio Montaljani (Foto: Beta/AP)\nMeđunarodna fudbalska federacija (FIFA) predstavila je u Njujorku 16 gradova domaćina Svetskog prvenstva 2026. godine koje će održati u Sjedinjenim Američkim Dražavama, Meksiku i Kanadi.\nIRSKA: Od 20:45 igraju Deri siti – Drogeda, a u kladionici MaxBet je kvota na igru 1-1 1.55.\nNa Svetskom prvenstvu 2026. godine prvi put će igrati 48 reprezentacija, 16 više nego na ovogodišnjem Mundijalu u Kataru. Očekivano, najveći broj gradova domaćina je u SAD, njih 11 – Sijetl, San Francisko, Los Anđeles, Kanzas Siti, Dalas, Atlanta, Hjuston, Boston, Filadelfija, Majami i Njujork.\nMeksiko će imati tri grada domaćina – Gvadalaharu, Meksiko Siti i Monterej – dok će se utakmice u Kanadi igrati u Torontu i Vankuveru.\nŠest gradova je odbijeno posle veoma teškog izbora, rekao je predsednik FIFA Đani Infantino, a to su Sinsinati, Denver, Nešvil, Orlando, Vašington/Baltimor u SAD, kao i Edmonton u Kanadi. Infantino je naveo i da još nije doneta odluka gde će se igrati finale.\n– O tome još moramo da razgovaramo, da napravimo analizu i donećemo odluku kada za to dođe vreme – rekao je Infantino.\nOn je rekao i da će se prilikom slaganja gradova domaćina po grupama voditi računa o udaljenosti, jer su neki gradovi udaljeni i više od 4.000 kilometara.\n– U regionu tako velikom kao što je Severna Amerika, moramo da vodimo računa o tome kako bismo obezbedili da ekipe igraju u klasterima, da navijači ne moraju da prelaze ludačke udaljenosti, baš kao i timovi – rekao je Infantino.\nMeksiko je do sada bio dva puta domaćin Svetskog prvenstva (1970. i 1986), SAD jednom (1994), dok će Kanadi ovo biti prvo domaćinstvo.\nOTKRIVAMO Prvo Zvezdino pojačanje stiglo u Beograd\nNovopazarci otputovali na Zlatibor\nBOMBA SA BALTIKA Litvanci žele bivšeg trenera Partizana za selektora!


U nedjelju, 19.maja 2013.godine, Maslinarsko društvo ''Boka'' organizuje devetu po redu, manifestaciju pod nazivom ''Bokeška maslina''. Prodajna izložba maslinovog ulja i proizvoda od masline, suvenira od drveta maline, sapuna i kozmetike na bazi masline ...\nKotor je ove godine grad domaćin, a mjesto održavanja, Pjaca od kina u Starom Gradu. Početak u 9.30, svečano otvaranje u 10.30...\nZa razliku od Skupštine Maslinarskog društva ''Boka'', koja će se po odluci Upravnog odbora održavati svake godine u Tivtu gdje je i sjedište Društva, manifestacija ''Bokeška maslina'' održavaće se naizmjenično, u jednomn od tri grada u Boki: Kotoru, Tivtu, Herceg Novom.\nOve godine, domaćin i pokrovitelj, grad Kotor obezbijediće sredstva za organizovanje događaja. U saradnji sa Sekretarijatom za zaštitu kulturnih dobara i životne sredine koji je, odlukom Parlamenta o proglašenju Kotora Mediteranskim gradom maslinovog ulja određen da sprovodi ovu odluku, Društvo će se potruditi da ovu manifestaciju, još uvijek lokalnog karaktera, podigne na viši nivo i time promoviše ne samo maslinarstvo i proizvodnju maslinovog ulja, već i oleoturizam kao perspektivni vid turističke ponude O.Kotor.\nPozivamo sve članove, građane i goste, poštovaoce Društva i maslinarstva, ljubitelje proizvoda od masline, furešte i radoznalce da posjete manifestaciju i uživaju u mediteranskim ukusima Boke.


Vučić: Nametnute odluke nikada nisu dobre /VIDEO/ - NTV Arena\nVučić: Nametnute odluke nikada nisu dobre /VIDEO/\nU vili Mir u Beogradu danas je održan sastanak rukovodstva Republike Srpske i Srbije. Teme razgovoar bile su – složena politička situaciji u BiH kao i zajednički projekti koje realizuju Srpska i Srbija.\nSve što radi strani faktor usmjereno je ka uništenju Srba u BiH i pokušaju svođenja entiteta na praznu ljušturu, izjavio je Srpski član Predsjedništva BiH Milorad Dodik nakon sastanka sa predsjednikom Srbije.\nNametnute odluke bivšeg visokog predstavnika u BiH Valentina Incka nikada nisu dobre, i one moraju da budu u saglasnosti sa sva tri naroda u BiH, rekao je predsjednik Aleksandar Vučić, poslije sastanka sa rukovodstvom Republike Srpske.\nPredsjednik Srbije istakao je da će nakon sastanka sa rukovodstvom RS uslijediti sastanak sa predstavnicima opozicionih stranaka iz RS, kao i opozicionih partija iz Srbije. Aleksandar Vučić je poručio da Republici Republici Srpskoj i BiH želi mir, slobodu i stabilnost.\nNa današnjem sastanku u Beogradu dogovoreno je da do 15. septembra budu donijeti Nacrti zakona o zaštiti i upotrebi srpskog jezika i ćiriličnog pisma, koji će donijeti istu normativu u Srpskoj i Srbiji. Na sastanku je razgovarano i o ekonomskim pitanjima. Vučić je najavio da će Srbija, zajedno sa konzorcijumom srpskih kompanija preuzeti 80 odsto troškova izgradnje puta od Rače do Bijeljine i naveo da Srbija sama gradi i izgradiće uskoro most na Savi.\nTags: aleksandar vucic, bih, milorad dodik, region, rs, srbija, visoki predstavnik, zemlja\nZeljković: Do sada nije izdvojen novi delta soj u Srpskoj /VIDEO/\nŠmit: Bez dijaloga ništa ne možemo riješiti, nisam ja naivan /VIDEO/


Pokrenut prekršajni postupak protiv nadležnih u Srebrenici u slučaju Banja “Guber” – Informer\nMinistar za prostorno uređenje, građevinarstvo i ekologiju Republike Srpske /RS/ Srebrenka Golić najavila je danas da će zatražiti pokretanje prekršajnog postupka protiv nadležnih u opštini Srebrenica zbog toga što nisu dostavili traženu dokumentaciju u slučaju izgradnje i revitalizacije objekata u Banji “Guber”.\nGolićeva je naglasila da je riječ o klasičnom nepoštovanju institucija RS, a da je o cijelom slučaju danas informisala i šefa Ekonomskog odjeljenja Ambasade SAD u BiH Erika Luftmana i njegove saradnike.\n“Gospodinu Luftmanu sam dala kompletnu dokumentaciju počev od pravosnažne presude suda do podneska pravobranioca, promjene statusa i titulara na zemljištu do rješenja koje sam donijela po pravu nadzora. Sve sam uradila po zakonu i nemam čega da se bojim“, rekla je Golić novinarima nakon sastanka sa predstavnicima Amabasade SAD u BiH.\nOna je podsjetila da je Ministarstvo za prostorno uređenje, građevinarstvo i ekologiju RS 18. aprila po pravu nadzora poništilo rješenje Odjeljenja za prostorno uređenje i stambeno-komunalne poslove opštine Srebrenica od 22. jula 2010. godine, kojim se odobrava Akcionarskom društvu “Guber” iz Srebrenice gradnja objekta “Kafe vidikovac” u Srebrenici.\nPoništavanje rješenja opštinskog organa, po pravu nadzora, sproveden je na prijedlog Pravobranilaštva RS, sjedište zamjenika u Vlasenici, jer je zemljište za objekte, za koje je dato odobrenje za građenje, sporno.\nPrema riječima Golićeve, nakon zahtjeva Ministarstva da Odjeljenje za prostorno uređenje i stambeno-komunalne poslove Srebrenica u roku od osam dana dostavi kompletne spise predmeta izdavanja građevinske dozvole, kao i rješenja o izdavanju urbanističke saglasnosti, prvostepeni organ nije postupio po traženju.\nGolić je naglasila da je nadležna inspekcija zabranila izvođenje radova na objektima u Banji “Guber” u Srebrenici i da se radovi trenutno ne izvode, a da je investitoru naloženo da postupi po zakonu i predviđenim procedurama.\nOdbornici SO Srebrenica su 4. maja na tematskoj sjednici o obustavljanju radova na izgradnji objekata i oživljavanju Banje “Guber” jednoglasno donijeli zaključke za preduzimanje aktivnosti kako bi se zakonito riješili problemi i nastavila izgradnja banjskog kompleksa.\nSO je zatražila od Ministarstva za prostorno uređenje, građevinarstvo i ekologiju RS da preispita i koriguje svoju odluku o poništavanju građevinske dozvole koju je opština Srebrenica izdala AD “Banji Guber” za izgradnju banjskih objekata i da pomogne da se na zadovoljavajući način prevaziđu nastale teškoće oko nadležnosti za izdavanje dozvole kako bi se nastavila realizacija ovog projekta.\nTagsBanja Guber Erik Luftman Srebrenka Golić\nPotpisan sporazum o jedinstvenom europskom nebu


DNS i PDP predali CIK-u BIH prijave za izbore /VIDEO/ - NTV Arena\nDNS-a će samostalno učestvovati na izborima za Narodnu skupštinu Republike Srpske, Parlamentarnu skupštinu BiH, predsjednika Republike Srpske i srpskog člana Predsjedništva BiH.\nNenad Nešić kaže da je ostatak opozicije u Republici Srpskoj kriv što na izbore ne idu sa zajedničkim kandidatima. Osvrćući se na činjenicu što sredstva za izbore još nisu obezbijeđena, Nešić je rekao da je BiH nenormalna država.\nHDZ BiH podržao je danas stav ministra finansija i trezora u Savjetu ministara Vjekoslava Bevande da ne postoje uslovi da Savjet ministara izdvoji novac za finansiranje oktobarskih opštih izbora u BiH. Očigledno da problemi u Federaciji BiH postoje, kaže Nenad Nešić.\nPrijavu za učešće na izborima predala je danas i delegacija PDP-a. Branislav Borenović očekuje da izbori budu održani.\nNa pitanje da li se može desiti da OHR nametne odluku kojom bi se obezbijedila sredstva za izbore, Nenad Nešić je rekao danas da se od OHR-a može svašta očekivati, ali da on nije za nametanje odluka i da smatra da domaće institucije treba da rade svoj posao. Nešić smata da BiH “treba da se izmakne od velikog sukoba koji se trenutno dešava u Ukrajini”.\nTags: bih, branislav borenovic, dns, izbori, nenad nesic, pdp, rs, zemlja